CELEX: C2005/296/72
Language: et
Date: 2005-11-26 00:00:00
Title: Kohtuasi T-369/05:  23. septembril 2005  esitatud hagi — Hispaania Kuningriik  v.  Euroopa Ühenduste Komisjon

26.11.2005   
            
            
               ET
            
            
               Euroopa Liidu Teataja
            
            
               C 296/35
            
         23. septembril 2005 esitatud hagi — Hispaania Kuningriik v. Euroopa Ühenduste Komisjon
   (Kohtuasi T-369/05)
   (2005/C 296/72)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: D. Fernando Díez Moreno)
   
      Kostja: Euroopa Ühenduste Komisjon
   Hageja(te) nõuded
   
               —
            
            
               Tühistada komisjoni 15. juuli 2005. aasta otsus (2005/555/EÜ) osas, mis puudutab Hispaanias vastavalt viinamarjaistanduse muutmise ja ümberkorraldamise ning mee tootmise ja turustamise parandusmeetmete suhtes kohaldatud finantskorrektsioone, ja
            
         
               —
            
            
               mõista kohtukulud välja Euroopa Ühenduste Komisjonilt.
            
         Õiguslikud alused ja peamised argumendid
   Käesolev hagi esitati komisjoni 15. juuli 2005. aasta otsuse (2005/555/EÜ) peale, mille järgi ühenduse rahastamine ei kata teatud kulutusi, mida liikmesriigid on teinud Euroopa Põllumajanduse Arendus- ja Tagatisfondi (EPATF) tagatisrahastust. Nimetatud otsuses esinevate väljajätmiste hulgas on finantskorrektsioonid, mis puudutavad Hispaania Kuningriiki ja mida kohaldati puu- ja juurvilja-, piima-, riikliku ladustamise, veini- ja tubaka-, loomade eest makstava lisatasu ja meesektoris.
   Käesolev hagi puudutab üksnes finantskorrektsiooni, mis tehti veinisektoris saamatajäänud tulu eest ette nähtud hüvitisena üle kantud summade suhtes (4 790 799,61 eurot), ja finantskorrektsiooni, mis tehti meesektoris käibemaksu lisamise suhtes EPATF-i rahastamisse (58 315,34 eurot). Hagi esitanud riik leiab, et komisjon tugineb määruse (EÜ) nr 1493/1999 veinituru ühise korralduse kohta (1) kitsale kohaldamisele. Nimetatud riik vaidlustab samuti käibemaksuskeemi mee tootmise ja turustamise parandamisel.
   Hispaania ametiasutused leiavad, et:
   
               —
            
            
               tulu saamata jäämine ei ole seotud väljajuurimisega, vaid istutamisega, ja
            
         
               —
            
            
               komisjoni kinnitus, mille kohaselt ei saa käibemaksu käsitleda turgude tasakaalustamiseks mõeldud sekkumisena ja seega ei saa seda EPATF-i tagatisrahastust finantseerida, ei põhine mingil õiguslik alusel.
            
         
      (1)  EÜT L 179, 14.7.1999, lk 1.